**ΑΝΑΚΟΙΝΩΣΗ**

**Εθνική Συνομοσπονδία Ατόμων με Αναπηρία**

**Απάντηση στο χρονίζων αίτημα του αναπηρικού κινήματος για τους ανασφάλιστους νεφροπαθείς**

Από το υπουργείο Υγείας ανακοινώθηκε ότι δόθηκε λύση στο πρόβλημα των ανασφάλιστων αιμοκαθαιρόμενων ασθενών που δεν είχαν πρόσβαση στο ΕΣΥ, πάνω από 20 χρόνια. Επρόκειτο για διαχρονικό αίτημα του αναπηρικού κινήματος και ειδικά του χώρου των νεφροπαθών, για το οποίο είχαν γίνει διαβήματα σε όλες τις μέχρι σήμερα ηγεσίες του υπουργείου Υγείας. Υλοποιείται τελικά μετά τη συνάντηση της ΕΣΑμεΑ και υπουργού Ανδρέα Ξανθού στις 22 Δεκεμβρίου 2016, όπου είχε κατατεθεί και η δέσμη προτάσεων που βρίσκεται στον σύνδεσμο <https://is.gd/cHm8Ed>

Ακολουθεί η πρόσφατη ανακοίνωση του υπουργείου:

«Λύση δίνει το υπουργείο Υγείας στο πρόβλημα των “περιφερόμενων” ανασφάλιστων αιμοκαθαιρόμενων ασθενών οι οποίοι δεν είχαν πρόσβαση στο ΕΣΥ και καλύπτονταν από τις Μονάδες Τεχνητού Νεφρού των νοσοκομείων που εφημέρευαν.

Στο λεκανοπέδιο της Αττικής, όπου το πρόβλημα έλλειψης σταθερού σημείου φροντίδας είναι πιο οξυμένο, οι δύο Υγειονομικές Περιφέρειες (1η και 2η ΥΠΕ) προχώρησαν στην κατανομή των ανασφάλιστων αιμοκαθαιρόμενων σε νοσοκομεία της Αθήνας και του Πειραιά λαμβάνοντας υπόψη την περιοχή διαμονής, όπως ακριβώς συμβαίνει με τους ασφαλισμένους ασθενείς που υπόκεινται σε αιμοκάθαρση.

Με αυτό τον τρόπο αντιμετωπίστηκε ένα σοβαρό κοινωνικό πρόβλημα των τελευταίων ετών το οποίο είχε θέσει στον υπουργό Υγείας, Ανδρέα Ξανθό η Εθνική Ομοσπονδία Ατόμων με Αναπηρία (ΕΣΑμεΑ).

Η σταθερή κλινική/ εργαστηριακή παρακολούθηση των ανασφάλιστων αιμοκαθαιρόμενων αποτελεί άλλο ένα βήμα της υλοποίησης του ν. 4368/2016 που προβλέπει την καθολική πρόσβαση όλων των πολιτών, χωρίς διακρίσεις, στο δημόσιο σύστημα υγείας.

1η ΥΠΕ

Γ.Ν.Α. «ΑΜ.ΦΛΕΜΙΓΚ» : 2

Γ.Ν.Α. «ΚΩΝΣΤΑΝΤΟΠΟΥΛΕΙΟ» : 2

Γ.Ν.Α. «Γ.ΓΕΝΗΜΜΑΤΑΣ» : 2

Γ.Ν.Α. «ΣΙΣΜΑΝΟΓΛΕΙΟ» : 2

Γ.Ν.Α. «ΚΟΡΓΙΑΛΕΝΕΙΟ-ΜΠΕΝΑΚΕΙΟ» : 1

Γ.Ν.Α. «ΙΠΠΟΚΡΑΤΕΙΟ» : 2

Γ.Ν.Α. «Ο ΕΥΑΓΓΕΛΙΣΜΟΣ» : 2

Γ.Ν.Α. «ΑΛΕΞΑΝΔΡΑ» : 1

Γ.Ν.Α. «ΛΑΪΚΟ» : 5

Σύνολο: 19 ασθενείς

2η ΥΠΕ

Γ.Ν. Ασκληπιείο Βούλας: 8 άτομα, με δυνατότητα να ενταχθούν άλλοι 15 άμεσα

Γ.Ν. Π. «ΤΖΑΝΕΙΟ»: 1

Γ.Ν. Ελευσίνας «ΘΡΙΑΣΙΟ»: 7

Π.Γ.Ν. «ΑΤΤΙΚΟΝ»: 4

Σύνολο: 20 ασθενείς»